CELEX: 32011R0528
Language: sk
Date: 2011-05-30 00:00:00
Title: Vykonávacie nariadenie Komisie (EÚ) č. 528/2011 z  30. mája 2011 o povolení endo-1,4-β-xylanalázy produkovanej Trichoderma reesei (ATCC PTA 5588) ako kŕmnej doplnkovej látky pre odstavčatá a ošípané na výkrm (držiteľ povolenia Danisco Animal Nutrition)  Text s významom pre EHP

31.5.2011   
            
            
               SK
            
            
               Úradný vestník Európskej únie
            
            
               L 143/10
            
         VYKONÁVACIE NARIADENIE KOMISIE (EÚ) č. 528/2011
   z 30. mája 2011
   o povolení endo-1,4-β-xylanalázy produkovanej Trichoderma reesei (ATCC PTA 5588) ako kŕmnej doplnkovej látky pre odstavčatá a ošípané na výkrm (držiteľ povolenia Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie endo-1,4-β-xylanalázy (EC 3.2.1.8) produkovanej Trichoderma reesei (ATCC PTA 5588). K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia endo-1,4-β-xylanalázy (EC 3.2.1.8) produkovanej Trichoderma reesei (ATCC PTA 5588) ako kŕmnej doplnkovej látky pre odstavčatá a ošípané na výkrm, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Používanie uvedeného prípravku bolo povolené na obdobie desiatich rokov pre kurčatá na výkrm, nosnice, kačice a morky na výkrm nariadením Komisie (ES) č. 9/2010 (2).
            
         
               (5)
            
            
               Na doloženie žiadosti o povolenie endo-1,4-β-xylanalázy (EC 3.2.1.8) produkovanej Trichoderma reesei (ATCC PTA 5588) pre odstavčatá a ošípané na výkrm sa predložili nové údaje. Európsky úrad pre bezpečnosť potravín (ďalej len „úrad“) dospel vo svojom stanovisku z 1. februára 2011 (3) k záveru, že endo-1,4-β-xylanaláza (EC 3.2.1.8) produkovaná Trichoderma reesei (ATCC PTA 5588) nemá v rámci navrhovaných podmienok použitia nežiaduci účinok na zdravie zvierat, zdravie ľudí, ani na životné prostredie a že jej používanie môže zlepšiť zootechnické výkony. Úrad nepovažuje osobitné požiadavky na monitorovanie po uvedení na trh za potrebné. Overil aj správu o metóde analýzy tejto kŕmnej doplnkovej látky v krmive, ktorú predložilo referenčné laboratórium pre kŕmne doplnkové látky zriadené nariadením (ES) č. 1831/2003.
            
         
               (6)
            
            
               Z posúdenia endo-1,4-β-xylanalázy (EC 3.2.1.8) produkovanej Trichoderma reesei (ATCC PTA 5588) vyplýva, že podmienky na povolenie uvedené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. mája 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 3, 7.1.2010, s. 10.
   
      (3)  EFSA Journal 2011 (Vestník EFSA); 9(2):2008.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity na kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a11
               
               
                  Danisco Animal Nutrition
               
               
                  endo-1,4-β-xylanáza
                  EC 3.2.1.8
               
               
                  
                               
                           
                           
                              
                                 Zloženie doplnkovej látky
                              
                              prípravok endo-1,4-β-xylanalázy (EC 3.2.1.8)
                              produkovanej Trichoderma reesei (ATCC PTA 5588) s minimálnou aktivitou endo-1,4-β-xylanalázy: 40 000 U (1)/g.
                           
                        
                               
                           
                           
                              
                                 Charakteristika účinnej látky
                              
                              endo-1,4-β-xylanáza (EC 3.2.1.8) produkovaná Trichoderma reesei (ATCC PTA 5588).
                           
                        
                               
                           
                           
                              
                                 Metóda analýzy
                                  (2)
                              
                              kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-β-xylanázy zo pšeničného arabinoxylánového substrátu zosieťovaného azurínom.
                           
                        
               
                  prasiatka (odstavčatá) a ošípané na výkrm
               
               
                   
               
               
                  2 000 U
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na použitie v krmive bohatom na polysacharidy škrobovej a neškrobovej povahy.
                           
                        
                              3.
                           
                           
                              Pre prasiatka (odstavčatá) do hmotnosti 35 kg.
                           
                        
               
                  20. júna 2021
               
            
         (1)  1 U je množstvo enzýmu, ktoré uvoľní 0,5 μmolu redukujúceho cukru (vyjadreného ako ekvivalenty xylózy) zo substrátu zosieťovaného arabinoxylánu z ovsených pliev za jednu minútu pri pH 5,3 a teplote 50 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx